Document ID: 31993R0075

Title and Content:
ΚΑΝΟΝΙΣΜΟΣ (ΕΟΚ) αριθ. 75/93 ΤΗΣ ΕΠΙΤΡΟΠΗΣ της 18ης Ιανουαρίου 1993 για την τροποποίηση του κανονισμού (ΕΟΚ) αριθ. 3002/92 περί θεσπίσεως κοινών λεπτομερειών κανόνων για τον έλεγχο της χρησιμοποίησης ή/και του προορισμού των προϊόντων που προέρχονται από την παρέμβαση Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2046/92 (2), και ιδίως το άρθρο 12 παράγραφος 4 και το άρθρο 26 παράγραφος 3, καθώς και τις αντίστοιχες διατάξεις των άλλων κανονισμών περί κοινής οργανώσεως αγοράς για τα γεωργικά προϊόντα, Εκτιμώντας: ότι πρέπει να παρασχεθεί επαρκής προθεσμία στα κράτη μέλη ώστε να μπορέσουν, ενδεχομένως, να αναδιοργανώσουν τις υπηρεσίες ελέγχου τους προκειμένου να εξακριβώνεται η χρησιμοποίηση ή/και ο προορισμός των εν λόγω προϊόντων, ανεξαρτήτως προελεύσεως, από την ενιαία αρχή ελέγχου για κάθε ένα από τα ειδικά μέτρα ή για κάθε πλευρά του ειδικού μέτρου- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο τέλος του άρθρου 2 παράγραφος 1 του κανονισμού (ΕΟΚ) αριθ. 3002/92 της Επιτροπής (3), προστίθεται το ακόλουθο εδάφιο: "Μεταβατικώς, κατά παρέκκλιση από το προηγούμενο εδάφιο, τα κράτη μέλη δύνανται, κατά τη διάρκεια περιόδου έξι μηνών που υπολογίζεται από 1ης Ιανουαρίου 1993, να διατηρήσουν την παλαιά αρχή ελέγχου για κάθε μέτρο ή πλευρά του ειδικού μέτρου." Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Ιανουαρίου 1993.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 5283
2573
2449
2734
2443

EuroVoc IDs (Expanded): 5283
2573
2449
2734
2443

Dataset Source: meu

Split: train